อยากลองร้านนี้จากการอ่านรีวิวจากวงในนี่แหละค่ะ มีโอกาสเลยชักชวนเพื่อนสาวไปปาร์ตี้กัน 
การเดินทาง: เราว่าไปโดยรถไฟฟ้า BTS ลงสถานีทองหล่อแล้วเดินต่อนิดนึงจะเวิร์คสุด ยิ่งถ้าเป็นช่วงเย็นวันทำงานเสี่ยงรถติดและพลาดโอกาสดูวิวพระอาทิตย์ตกค่ะ ร้านนี้ไม่รับจองนะคะ มาก่อนก็ได้ที่นั่งดีๆ ก่อน
เครื่องดื่ม: ที่นี่มีเครื่องดื่ม alcohol แทบทุกชนิดค่ะ ก่อนทุ่มนึงเครื่องดื่มบางตัวมีโปรโมชั่น 1 แถม 1 นะคะ เราจัดไปหลายแบบเหมือนกันค่ะ สนุกดี
อาหาร: ตามสไตล์ร้านแนวนี้นะคะ อาหารไม่ได้มีให้เลือกมากและไม่อู้ฟู่ แต่ก็ถือว่ารสชาติใช้ได้ค่ะ
บริการ: ดีมากค่ะ พนักงานดูใส่ใจดี 
สรุปว่า ถ้าอยากได้วิวงามๆ อาหารพอได้ ดื่มสวยๆ เดินทางสะดวกเราว่าที่นี่ตอบโจทย์ค่ะ